
Parlamentul  României

Camera  Deputaţilor

Comisia pentru industrii si servicii







                     Bucureşti,19.02.2002 








                     Nr.23/18/2002

BIROUL PERMANENT 

AL CAMEREI DEPUTAŢILOR

DOMNULUI PREŞEDINTE

VALER DORNEANU



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.146/2001 pentru completarea Ordonanţei Guvernului nr.21/1992 privind protecţia consumatorilor.



La întocmirea raportului, comisia a ţinut cont de:

· avizul Comisiei juridice, de disciplină şi imunităţi (nr.731/06.02.2002);

· avizul Consiliului Legislativ (nr.1199/12.11.2001).

În raport de obiectul şi conţinutul său, proiectul de lege face parte din categoria legilor ordinare.

                        PREŞEDINTE,                                    SECRETAR,

                          István Antal                                     Cristian Buzea                                  

                     Nr.23/18/2002

RAPORT

asupra proiectului de Lege privind aprobarea Ordonanţei de urgenţă a Guvernului nr.146/2001 pentru completarea Ordonanţei Guvernului nr.21/1992 privind protecţia consumatorilor
În conformitate cu prevederile art.89 şi art.107 din Regulamentul Camerei Deputaţilor, Comisia pentru industrii şi servicii a fost sesizată pentru dezbatere pe fond cu proiectul de Lege privind aprobarea Ordonanţei de urgenţă a Guvernului nr.146/2001 pentru completarea Ordonanţei Guvernului nr.21/1992 privind protecţia consumatorilor, trimis cu adresa nr.731 din 28 ianuarie 2002.



Proiectul de Lege a fost aprobat de Senat în forma prezentată de iniţiator, în şedinţa din 20 decembrie 2001.



Completarea prevăzută de prezenta ordonanţă de urgenţă se referă la înăsprirea sancţiunilor care pot fi aplicate agenţilor economici ce comit abateri grave de la legislaţia în domeniul protecţiei consumatorilor chiar după aplicarea amenzilor contravenţionale aplicate de agenţii constatatori. Sancţiunile complementare propuse au în vedere închiderea unităţii, definitiv sau temporar în funcţie de gravitatea încălcării prevederilor legale.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a analizat în şedinţele din 06.02.2002 şi 12.02.2002 proiectul de lege şi a hotărât, cu unainimitate de voturi, avizarea proiectului de lege cu amendamente admise prezentate în anexă.



Amendamentele comisiei se referă la:



- modificarea şi completarea a încă unor articole faţă de cele propuse de iniţiator prin care se precizează cine poate îndeplini atribuţiile agentului constatator şi amenzile pe care le poate aplica în cazul încălcării drepturilor consumatorilor;



- corelare cu acquis-ul comunitar în sensul reglementării raporturilor dintre producători şi consumatori;



- limitarea atribuţiilor agentului constatator în sensul că acesta va propune şi nu dispune aplicarea sancţiunii complementare, decizia aplicării sancţiunii complementare urmând să fie luată de conducătorii autorităţilor publice prevăzute în ordonanţa de bază.



- completarea listei sancţiunilor complementare cu cea referitoare la suspendarea sau anularea, după caz, a avizului, acordului sau a autorizaţiei de exercitare a unei activităţi de către autorităţile publice competente concomitent cu închiderea, temporară sau definitivă, a unităţii.

În raport de obiectul şi conţinutul său, proiectul de lege face parte din categoria legilor ordinare.

                       PREŞEDINTE,                                    SECRETAR,

                         István Antal                                      Cristian Buzea

Expert,

Silvia Vlăsceanu

R A P O R T

la proiectul de Lege privind aprobarea Ordonanţei de urgenţă a Guvernului nr.146/2001 pentru completarea Ordonanţei Guvernului nr.21/1992 privind protecţia consumatorilor

Nr.

crt.
Text OUG nr.146/2001

Text Senat


Text admis de comisie şi propus spre adoptare plenului Camerei Deputaţilor 


Motivaţie

0
1
2
3

1.
LEGE

privind aprobarea Ordonanţei de urgenţă a Guvernului nr.146/2001 pentru completarea Ordonanţei Guvernului nr.21/1992 privind protecţia consumatorilor


Nemodificat


2.
Articol unic: Se aprobă Ordonanţa de urgenţă a Guvernului nr.146 din 9 noiembrie 2001 pentru completarea Ordonanţei Guvernului nr.21/1992 privind protecţia consumatorilor şi publicată în Monitorul Oficial al României, Partea I, nr.738 din 19 noiembrie 2001.


Art.I - Se aprobă Ordonanţa de urgenţă a Guvernului nr.146 din 9 noiembrie 2001 pentru completarea Ordonanţei Guvernului nr.21/1992 privind protecţia consumatorilor, publicată în Monitorul Oficial al României, Partea I, nr.738 din 19 noiembrie 2001, cu următoarele modificări şi completări.




0
1
2
3

3.
Titlul ordonanţei:

"ORDONANŢĂ DE URGENŢĂ

pentru completarea Ordonanţei Guvernului nr.21/1992 privind protecţia consumatorilor"


1. Titlul ordonanţei va avea următorul cuprins:

"ORDONANŢĂ DE URGENŢĂ

pentru modificarea şi completarea Ordonanţei Guvernului nr.21/1992 privind protecţia consumatorilor"


Se propune şi modificarea altor articole din ordonanţa de bază care sunt în legătură cu textul propus.

4. 

2. Art.I din ordonanţă va avea următorul cuprins:

"Art.I - Ordonanţa Guvernului nr.21/1992 privind protecţia consumatorilor, aprobată şi modificată prin Legea nr.11/1994, republicată în Monitorul Oficial al României, Partea I, nr.75 din 23 martie 1994, cu modificările şi completările ulterioare, se modifică şi va avea următorul cuprins:




5. 

3. La articolul I se introduc punctele 1-5 cu următorul cuprins:

"1. Art.422 partea introductivă va avea următorul cuprins:

Art.422 partea introductivă - Producătorul este exonerat de răspundere pentru pagubele generate de produsele cu defect, dacă dovedeşte existenţa uneia dintre situaţiile următoare:


Pentru corelare cu Directiva nr.85/374 CE din 25 iulie 1985 prin care se reglementează raporturile dintre producători (şi nu agenţi economici, în general) şi consumatori, textul din OG nr.21/1992 ar exonera de răspundere agenţii economici şi pentru alte fapte decât cele constând în pagube cauzate de produse cu defect sau astfel de prestări de servicii.



6. 

2. Art.423 va avea următorul cuprins: Art.423 - Răspunderea producătorului poate fi limitată de instanţa competentă în cazul în care paguba este cauzată, împreună, de defectul produsului şi culpa consumatorului vătămat sau prejudiciat ori a altei persoane, pentru care aceasta este ţinută să răspundă.


Pentru corelare cu articolul precedent care este conform cu acquis-ul comunitar.

7. 

3. Art.46 va avea următorul cuprins:

Art.46. - (1) Constituie contravenţii, dacă nu au fost săvârşite în astfel de condiţii încât, potrivit legii penale, să fie considerate infracţiuni şi se sancţionează după cum urmează:

…………………………………………….

c) încălcarea dispoziţiilor art.5, art.7 lit.b) prima, a 2-a şi a 5-a liniuţă, lit.c) a 3-a şi a 4-a liniuţă, art.9, art.10 lit.a) - f) şi art.11, cu amendă contravenţională de la 5.000.000 la 30.000.000lei.

d) încălcarea dispoziţiilor art.13 alin.(1), art.14 alin.(1), art.17 - 25 şi art.26 alin.(1) şi alin.(2), cu amendă contravenţională de la 2.000.000 la 20.000.000 lei.

(2) Sancţiunile se pot aplica şi persoanelor juridice.


Se completează textul cu precizarea sancţiunii în cazul în care sunt încălcate drepturile consumatorilor stabilite la art.10.

Se completează textul cu precizarea sancţiunii în cazul în care agenţii economici nu îşi îndeplinesc obligaţiile.

Precizare necesară pentru corecta interpretare a textului şi corelare cu OG nr.2/2001 privind regimul juridic al contravenţiilor, art.3 alin.(2).



8. 

4. Art.49 va avea următorul cuprins:

Art.49 - "Constatarea contravenţiilor şi aplicarea sancţiunilor prevăzute la art.46 şi 461 se fac de către agenţii constatatori, respectiv reprezentanţii împuterniciţi ai Autorităţii Naţionale pentru Protecţia Consumatorilor, precum şi reprezentanţii împuterniciţi ai altori organe ale administraţiei publice, potrivit competenţelor stabilite prin actele normative în vigoare.


Pentru definirea agentului constatator de la articolele următoare.

9. 

5. Art.501 va avea următorul cuprins:

…………………………………………….

Art.501 - 2. Oprirea temporară a prestării serviciilor,  importului, fabricaţiei, comercializării produselor sau a utilizării acestora la prestarea serviciilor, până la remedierea deficienţelor, în cazul în care:

a) produsele nu sunt testate şi/sau certificate conform normelor legale;

b) produsele nu îndeplinesc caracteristicile prescrise sau declarate, fără ca acestea să fie periculoase;

c) produsele nu prezintă elementele de identificare şi de caracterizare, precum şi documentele de însoţire, conform prevederilor art.18-22;

d) se prestează servicii care pot pune în pericol viaţa, sănătatea sau securitatea consumatorilor;

3. Distrugerea produselor periculoase oprite definitiv de la comercializare dacă aceasta constituie singurul mijloc care face să înceteze pericolul."


Precizare necesară pentru că există produse periculoase care pot aduce indirect prejudicii grave consumatorilor şi pentru o structurare mai clară a măsurilor de oprire temporară sau definitivă.

10. 
Art. I. - După articolul 501 din Ordonanţa Guvernului nr.21/1992 privind protecţia consumatorilor, aprobată şi modificată prin Legea nr. 11/1994, republicată în Monitorul Oficial al României, Partea I, nr.75 din 23 martie 1994, cu modificările şi completările ulterioare, se introduce articolul 502 cu următorul cuprins:

"Art. 502. - (1) O dată cu aplicarea sancţiunii amenzii contravenţionale agentul constatator poate dispune una dintre următoarele sancţiuni complementare: 

a) închiderea temporară a unităţii pe o durată de cel mult 6 luni; 

b) închiderea temporară a unităţii pe o durată de la 6 luni la 12 luni; 

c) închiderea definitivă a unităţii. 


4. La articolul I, art.502 va avea următorul cuprins:

"Art.502 - (1) O dată cu aplicarea sancţiunii amenzii contravenţionale agentul 

constatator poate propune una dintre următoarele sancţiuni complementare: 

a) închiderea temporară a unităţii pe o durată de cel mult 6 luni; 

b) închiderea temporară a unităţii pe o durată de la 6 luni la 12 luni; 

c) închiderea definitivă a unităţii; 

d) suspendarea sau retragerea definitivă, după caz, a avizului, acordului sau a autorizaţiei de exercitare a unei activităţi.


Pentru corelare cu dispoziţiile art.501 în care agentul constatator propune măsurile respective mai puţin severe decât cele propuse de OUG nr.146/2001;

Corelare cu prevederile OG nr. 2/2001 privind regimul juridic al contravenţiilor.

11. 
(2) Sancţiunea complementară prevăzută la alin. (1) lit. a) poate fi aplicată în cazurile în care se constată: 

a) lipsa condiţiilor igienico-sanitare sau sanitare veterinare; 

b) folosirea unor spaţii şi condiţii necorespunzătoare pentru producţie, depozitare sau comercializare; 

c) nerespectarea condiţiilor impuse de producători privind manipularea, transportul, depozitarea şi comercializarea, dacă acestea sunt de natură să modifice, în mod periculos, caracteristicile iniţiale ale produsului respectiv; 

d) lipsa specificaţiilor tehnice, a instrucţiunilor şi a procedurilor de lucru la producători şi prestatorii de servicii; 

e) lipsa certificatelor sau a avizelor necesare eliberate de laboratoarele de încercări sau de omologări specifice; 

f) lipsa certificatelor de conformitate.


Nemodificat.


12. 
(3) Sancţiunea complementară prevăzută la alin. (1) lit. b) poate fi aplicată în cazurile în care se constată: 

a) folosirea practicilor de comercializare abuzive sau săvârşirea repetată a unor abateri sancţionate de organele de control în decurs de 6 luni de la prima constatare; 

b) refuzul agentului economic de a permite, în prima fază, controlul organelor de specialitate şi la care, în urma unui control ulterior, se constată deficienţe grave; 

c) lipsa licenţei de fabricaţie a produselor alimentare pentru producători; 

d) nerespectarea sau neacordarea certificatelor de garanţie pentru lucrările de prestări de servicii; 

e) utilizarea în activitatea de service a unor piese sau componente neomologate ori care nu prezintă siguranţă în exploatare. 


(3) Sancţiunea complementară prevăzută la alin. (1) lit. b) poate fi aplicată în cazurile în care se constată: 

a) folosirea practicilor de comercializare abuzive sau săvârşirea repetată a unor abateri sancţionate de organele de control în decurs de 6 luni de la prima constatare; 

b) refuzul agentului economic de a permite, în prima fază, controlul organelor de specialitate şi la care, în urma unui control ulterior, se constată deficienţe grave; 

c) lipsa licenţei de fabricaţie a produselor alimentare pentru producători; 

d) nerespectarea sau neacordarea certificatelor de garanţie pentru lucrările de prestări de servicii; 

e) utilizarea în activitatea de service a unor piese sau componente neomologate. 


Elementele care concură la siguranţa în exploatare sunt, în mod obligatoriu, omologate şi deci exprimarea este redundantă.



13. 
(4) Sancţiunea complementară prevăzută la alin. (1) lit. c) poate fi aplicată în cazurile în care se constată: 

a) importul cu bună-ştiinţă a produselor care nu respectă condiţiile calitative prescrise sau declarate ori care sunt periculoase; 

b) prestarea de servicii care pun în pericol viaţa, sănătatea sau siguranţa consumatorilor; 

c) punerea în vânzare a produselor despre care agenţii economici controlaţi au cunoştinţă că sunt falsificate sau contrafăcute ori care au parametrii de securitate neconformi; 

d) recondiţionarea unor produse alimentare retrase de la consumul uman ca fiind necorespunzătoare, prin adăugarea de aditivi sau alte substanţe ce nu se regăsesc în reţeta de fabricaţie, în urma căreia a rezultat un produs destinat comercializării în scopul consumului uman; 

e) în cazul în care agentul economic nu a sistat livrările sau nu a retras de la comercializare ori de la beneficiar produsele pentru care organele abilitate prin lege au constatat că sunt periculoase sau că nu îndeplinesc caracteristicile calitative prescrise ori declarate; 

f) împiedicarea sub orice formă de către agentul economic sau de către angajaţii acestuia a organelor administraţiei publice însărcinate cu protecţia consumatorilor şi supravegherea calităţii produselor şi serviciilor să îşi exercite atribuţiile de serviciu referitoare la prevenirea şi combaterea faptelor ce pot afecta viaţa, sănătatea ori securitatea consumatorilor sau instigarea oricărei alte persoane împotriva acestor organe; 

g) comercializarea de produse interzise prin reglementările legale în vigoare; 

h) continuarea desfăşurării activităţii după dispunerea măsurii de închidere temporară, fără obţinerea acordului prevăzut la alin. (5).


(4) Sancţiunea complementară prevăzută la alin. (1) lit. c) poate fi aplicată în cazurile în care se constată: 

a) importul cu bună-ştiinţă a produselor care nu respectă condiţiile calitative prescrise sau declarate ori care sunt periculoase; 

b) prestarea de servicii care pun în pericol viaţa, sănătatea sau siguranţa consumatorilor; 

c) punerea în vânzare a produselor despre care agenţii economici controlaţi au cunoştinţă că sunt falsificate sau contrafăcute ori care au parametrii de securitate neconformi; 

d) recondiţionarea unor produse alimentare retrase de la consumul uman ca fiind necorespunzătoare, prin adăugarea de aditivi sau alte substanţe ce nu se regăsesc în reţeta de fabricaţie, în urma căreia a rezultat un produs destinat comercializării în scopul consumului uman; 

e) în cazul în care agentul economic nu a sistat livrările sau nu a retras de la comercializare ori de la beneficiar produsele pentru care organele abilitate prin lege au constatat că sunt periculoase sau că nu îndeplinesc caracteristicile calitative prescrise ori declarate; 

f) împiedicarea sub orice formă de către agentul economic sau de către angajaţii acestuia a organelor administraţiei publice însărcinate cu protecţia consumatorilor şi supravegherea calităţii produselor şi serviciilor să îşi exercite atribuţiile de serviciu referitoare la prevenirea şi combaterea faptelor ce pot afecta viaţa, sănătatea ori securitatea consumatorilor sau instigarea oricărei alte persoane împotriva acestor organe; 

g) comercializarea de produse interzise prin reglementările legale în vigoare; 

h) continuarea desfăşurării activităţii după dispunerea măsurii de închidere temporară, fără obţinerea acordului prevăzut la alin. (8).

i) nerespectarea măsurilor dispuse în temeiul art.501.


Pentru că încălcarea măsurilor dispuse în art.501 poate aduce grave prejudicii consumatorilor şi se impune sancţionarea nerespectării acestor măsuri.



14. 

(5) Pe cale de consecinţă, sancţiunea complementară de la alin. (1) lit. d) va avea acelaşi regim, o dată cu sancţiunea aplicată de la alin. (1) lit. a), b) sau c), după caz.
Pentru ca inchiderea unităţii, temporar sau definitiv, trebuie sa fie obligatoriu coroborată cu suspendarea sau anularea, după caz, a avizului, acordului sau a autorizaţiei de exercitare a activităţii.



15. 

(6) Sancţiunea prevăzută la alin. (1) lit. d) se aplică de către autorităţile publice competente care vor fi înştiinţate în acest sens.


Corelare cu alte acte normative conform cărora avizul, acordul sau autorizaţia de exercitarea unei activităţi se suspendă sau se anulează de către autoritatea emitentă.



16. 

(7) Sancţiunile prevăzute la alin. (1) lit. a), b) şi c) pot fi aplicate şi în cazurile în care se constată că nu mai sunt îndeplinite condiţiile acordării avizului, acordului sau a autorizaţiei de exercitare a unei activităţi, după caz precum şi a normelor şi reglementărilor privind modul de realizare a acestor activităţi.


Pentru definirea clară a condiţiilor în care se poate inchide, temporar sau definitiv, o unitate.

17. 
(5) Redeschiderea unităţii în situaţiile prevăzute la alin. (2) şi (3) se face numai cu acordul scris al Autorităţii Naţionale pentru Protecţia Consumatorilor sau al oficiilor judeţene pentru protecţia consumatorilor, după remedierea deficienţelor care au condus la aplicarea sancţiunii complementare." 


(8) Aplicarea sancţiunilor prevăzute la alin. (1) lit. a), b) şi d) se suspendă numai cu acordul scris al Autorităţii Naţionale pentru Protecţia Consumatorilor sau al oficiilor judeţene pentru protecţia consumatorilor, după remedierea deficienţelor care au condus la aplicarea sancţiunii complementare." 


Exprimare mai clară având în vedere textele nou introduse.

18. 

5. La articolul I, după art.502 se introduc punctele 6 şi 7 cu următorul cuprins:

6. Art.503 va avea următorul cuprins:

"Art.503 - Sancţiunile propuse pentru a fi aplicate la art.501 şi art.502 alin. (1) lit. a), b), c) se dispun, direct sau prin delegare, de către conducătorii autorităţilor publice prevăzute la art. 49 alin. (1), prin ordin sau decizie."


Pentru corelare cu prevederile referitoare la aplicarea sancţiunilor principale.

19. 

7. Art.504 va avea următorul cuprins:

 "Art.504 - (1) Sancţiunile contravenţionale complementare dispuse în condiţiile art.501 şi art.502 se vor materializa prin aplicarea de sigilii sau alte semne distinctive cu valoare de sigiliu.

(2) Procedura de aplicare a acestora se va reglementa prin norme aprobate prin hotărâre a Guvernului."


Pentru a preciza clar modul în care se aplică sancţiuni contravenţionale.

20. 
Art. II. - Prezenta ordonanţă de urgenţă intră în vigoare la 10 zile de la data publicării ei în Monitorul Oficial al României, Partea I. 


Nemodificat


21. 

Art.II - Ordonanţa Guvernului nr.21/1992, aprobată şi modificată prin Legea nr.11/1994, republicată, cu modificările ulterioare, cu cele aduse prin prezenta ordonanţă şi prin legea de aprobare a acesteia, se va republica în Monitorul Oficial al României, Partea I, dându-se textelor o nouă numerotare.




                                              PREŞEDINTE,                                                                 SECRETAR,

